นายนิคม พุทธา ผู้ประสานงานมูลนิธิคุ้มครองสัตว์ป่าและพรรณพืชแห่งประเทศไทย ภาคเหนือ กล่าวว่า สาเหตุที่ชาวบ้านแม่เหียะในคัดค้านไม่ให้มีการก่อสร้างอุทยานช้าง ที่จะนำเอาช้างกว่า 200 เชือกมาไว้ในพื้นที่ดังกล่าว เพราะจุดที่สร้างตั้งอยู่ใกล้กับพื้นที่ของหมู่บ้าน อาจส่งผลกระทบกับวิถีชีวิตความเป็นอยู่ ซึ่งชาวบ้านอาศัยอยู่กันมานานกว่า 70-80 ปีแล้ว ก่อนจะมีการประกาศเขตอุทยานแห่งชาติสุเทพ-ปุย ปัจจุบันบ้านแม่เหียะใน เป็นหมู่บ้านเดียวที่ตั้งอยู่ในเขต อ.เมืองกลับไม่มีไฟฟ้า หรือน้ำประปาใช้ เนื่องจากชาวบ้านไม่มีกรรมสิทธิ์ หรือโฉนดที่ดิน เพราะถูกภาครัฐประกาศพื้นที่อุทยานทับที่ดิน ที่อาศัย และทำกินมาตั้งแต่อดีตจากการประชุมชาวบ้านเคลือบแคลงสงสัยว่า เหตุใด อบต.แม่เหียะ จึงเห็นชอบ ในประกาศขององค์การบริหารการพัฒนาพื้นที่พิเศษเพื่อการท่องเที่ยวอย่างยั่งยืน (อพท.) ที่เข้ามาแสวงหาผลประโยชน์ในพื้นที่ของอุทยานได้ชาวบ้านไม่ และเมื่อชาวบ้านแสดงออกถึงความไม่เห็นด้วย หรือคัดค้าน ก็จะถูกข่มขู่ด้วยวิธีการต่างๆ จนชาวบ้านหวาดกลัวนายนิคม กล่าวอีกว่า ชาวบ้านส่วนใหญ่ที่ได้รับผลกระทบ กำลังปรึกษาหารือกันว่า อาจจะรวบรวมหลักฐานเพื่อยื่นฟ้อง อบต.แม่เหียะ และ อพท. ต่อศาลปกครอง ที่มีการออกประกาศพื้นที่พิเศษโดยไม่ชอบด้วยกฎหมายด้วย
ใครเป็นผู้ประสานงานมูลนิธิคุ้มครองสัตว์ป่าและพรรณพืชแห่งประเทศไทย ภาคเหนือ 
นายนิคม พุทธา